་ལྟར་བྱས་ལ། འདོད་གསོལ་ནི། བཅོམ་ལྡན་འདས་རྒྱལ་བ་ཞི་ཁྲོ་རབ་འབྱམས་ཀྱི་ལྷ་ཚོགས་
འཁོར་དང་བཅས་པ་རྣམས་ཀྱིས་བདག་སོགས་ནམ་མཁའི་མཐའ་དང་མཉམ་པའི་སེམས་ཅན་
ཐམས་ཅད་ཀྱི་དམ་ཚིག་ཉམས་ཆག་ཉེས་ལྟུང་ནད་གདོན་བར་ཆད་མི་མཐུན་པའི་ཕྱོགས་ཐམས་
་བར་ཆད་མ་མ
ཅད་ཉེ་བར་ཞི་ཞིང་།
སྤངས་རྟོགས་ཀྱི་ཡོན་ཏན་ཚེ་དཔལ་འབྱོར་པ་ཐམས་ཅད་རབ་ཏུ་འཕེལ་
ཏེ། དཔལ་ཀུན་ཏུ་བཟང་པོའི་གོ་འཕང་རིན་པོ་ཆེ་མྱུར་དུ་ཐོབ་པར་མཛད་དུ་གསོལ། །ཞེས་གསུམ་
བརྗོད། གང་ཡང་བདག་བློ་རྨོངས་པ་ཡིས། །ཞེས་སོགས་དང་། ཡི་གེ་བརྒྱ་པས་ལྷག་ཆད་བསྐང༌། ༀ། ཁྱོད་ཀྱིས་
260

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
སེམས་ཅན་དོན་ཀུན་མཛོད། །ཅེས་ཤོ་ལོ་ཀ་དང༌། ཨོཾ་བཛྲ་མཿ ཡེ་ཤེས་པ་རྣམས་རང་བཞིན་གྱི་
གནས་སུ་གཤེགས། དམ་ཚིག་པ་རྣམས་རང་གི་སྙིང་གར་ཐིམ་པར་གྱུར་པར་བསམ་མོ། །གསུམ་པ་མཇུག་
ནི། ལས་སྔགས་ཀྱིས་ཐབ་དང་རྫས་རྣམས་བསངས། མེ་ལྷའི་སྔགས་ཐུང་གིས་སྲེག་བླུགས་གཅིག་ཕུལ་ཏེ། མེ་ལྷ་སྐུ་མདོག་ཕྱག་
མཚན་དང་བཅས་པ་ཡོངས་སུ་རྫོགས་པ་སྐད་ཅིག་གིས་གསལ་བར་གྱུར་པར་དམིགས། སྔགས་སྔར་ལྟར་
མཆོད་ཅིང་བསྟོད་ལ། ཡམ་ཤིང་ནས་ཤིང་ཐོག་གི་བར་སྔར་མེ་ལྷའི་སྐབས་ལྟར་ལན་གསུམ་རེ་དབུལ་བར་བྱ། སླར་ཆུ་གསུམ་གྱིས་མཆོད་
ཅིང་། ཏམྦུ་ལས་སོ་རྩི་དང་། སྲབ་འཇམ་ཡང་པ་ལྷ་ཡི་གོས། །སོགས་ཀྱིས་གོས་ཟུང་ཕུལ། མེ་ལྷའི་སྔགས་རིང་དགང་
བླུགས་བདུན་དང༌། དཀྱིལ་འཁོར་སྔགས་ཀྱིས་དགང་བླུགས་གཅིག་ཕུལ་བས། མེ་ལྷ་གཟི་བརྗིད་ཆེས་ཆེར་འབར་བར་གྱུར་
པར་བསམ། གཏོར་མ་ཨ་ཀཱ་རོས་བྱིན་བརླབས་ནས། མེ་ལྷའི་སྔགས་ཐུང་ལ་ཨ་ཀཱ་རོ་བཏགས་པས་ཕུལ་ནས། མཆོད་སྦྱིན་
གཏོར་མ་འདི་སྣོམས་ལ། །ཞེས་པ་ནས། ཡིད་ལ་འདོད་པ་ཀུན་གྲུབ་མཛོད་ཀྱི་བར་འདོད་གསོལ་བྱ། ཉེར་སྤྱོད་
ལྔས་མཆོད། མེ་སྟེ་བསྲེག་བྱ་ཟ་བའི་ལྷ། །སོགས་ཤོ་ལོ་ཀ་གཅིག་གིས་བསྟོད། གང་ཡང་བདག་བློ་དང་། ཡིག་བརྒྱས་
ནོངས་པ་བཤགས། བདག་གི་དོན་དང་གཞན་གྱི་དོན། །སྒྲུབ་མཛད་བསྲེག་བྱ་ཟ་བ་གཤེགས། །ཇི་
261

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ལྟའི་དུས་སུ་སླར་བྱོན་ལ། །བདག་གི་དོན་ཀུན་ཐམས་ཅད་སྒྲུབས། །བཛྲ་མུ མེ་ལྷ་ཡེ་ཤེས་པ་
རང་བཞིན་གྱི་གནས་སུ་གཤེགས། དམ་ཚིག་པ་རང་གི་སྙིང་གར་ཐིམ་པར་གྱུར་པར་བསམ། བསྔོ་སྨོན་
དང་ཤིས་བརྗོད་བྱ། ལོང་ཡོད་ན་མེ་རང་ཤིར་བཏང་། མེད་ན་དྲི་བཟང་གི་ཆུས་གཞིལ། ཐལ་སོལ་བུམ་པར་བླུགས་ལ་རྒྱ་མཚོར་འབབ་པའི་ཆུ་ཀླུང་དུ་
དོར་ཞིང་ཆུ་དེ་ནས་བུམ་པ་གང་ཁྱེར་ཏེ་གནས་ཁང་ལ་གཏོར། ལས་ཀྱི་རྗེས་མི་མངོན་པར་བྱའོ།། །།
༈༙ སྤྱི་དོན་གཉིས་པ་ཕུང་པོ་སྦྱང་བའི་ལྷན་ཐབས་ནི། སྔར་བཤད་པའི་ས་སྟེགས་ཀྱི་སྟེང་དུ་དཀྱིལ་འཁོར་རྒྱས་བསྡུས་ཀྱང་གང་ཟག་མཆོག་ལ་
སྒོ་རྫོགས་དང༌། ཕལ་པ་ལ་ལྷ་གནས་བྲིས་པའི་སྟེང་དུ་ཤིང་ཁང་ནི་མཆོག་ལ། ཁྲུ་གང་གྲུ་བཞི་པ་སྟེགས་བུ། སེང་ཁྲི། བ་གམ་དང་བད་ཆེན། རྨང་
དགེ། བང་རིམ། བུམ་གདན་མན་ཆད་ཚུལ་དང་མཐུན་པ། ཕལ་པ་ལ་གྲུ་བཞི་པ་ཁ་ཁྱེར་ཅན། དེ་དག་གང་ལའང་ནང་དུ་བུད་ཤིང་དང༌། ཀ་
བ། རྡོ་མཆུ། མེ་ཚང༌། རླུང་སྒོ་སོགས་མཐོང་བརྒྱུད་ལྟར་བྱ། དེ་ནས་པུར་ཁང་ནི་རབ་བྱུང་ལ་མཆོད་རྟེན་གྱི་དབྱིབས་དཀར་པོ། དགེ་བསྙེན་ལ་
པདྨ་དམར་པོ་ཁ་སྦྱར་བའི་དབྱིབས། རྒྱལ་པོ་ལ་སྔོན་པོ་གཙུག་ཏོར་ལྟ་བུ། བློན་པོ་ལ་དམར་སྐྱ་ཟ་མ་ཏོག་ལྟ་བུ། ཐ་མལ་པ་ཕོ་ལ་སེར་པོ་གདན་
ཁྲི་ལྟ་བུ། མོ་ལ་སྔོ་སྐྱ་བིལ་འབྲས་ལྟ་བུ། བྱིས་པ་ལ་དམར་སེར་ལྷུང་བཟེད་ལྟ་བུ། རང་དང་ཆོས་འབྲེལ་ཡོད་པའི་བླ་མ་ལ་བུམ་པ། བྲེ། ཆོས་
འཁོར། གདུགས་སོགས་མཆོད་རྟེན་ལྟ་བུ་དེ་རྣམས་ཀྱང་གང་བྱེད་ཀྱང་རོ་བཅུག་ཟིན་ནས་ཕྱི་ནས་ཐག་པས་བསྡམས་ཤིང་འཇིམ་པས་ཞལ་བ་བྱས་
262

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
ལ་དཀར་རྩི་བྱུག་གོ། །རོའི་ལྟེ་བའི་ཐད་དུ་མེ་ཚང་དང༌། སྙིང་ཁའི་ཐད་དུ་རྫས་དབུལ་བའི་བུག་པ་གཞག །དམུ་ཆུ་ཅན་གྱི་ཆུ་དབྱུང་བ་དང༌། ཚོན་
པོའི་ཞུན་དབྱུང་བ་དང༌། རྒས་འཁོགས་ཚིག་དཀའ་བ་ལ་རྫས་གསུམ་གྱི་སྦྱོར་བ་དང་། དར་མ་དགུན་ཤི་བའི་རྒྱུས་པ་དྲལ་བ་དང༌། དུག་གིས་ཤི་
བའི་རོ་ལ་བྱ་བ་དང༌། ཟ་འདྲེ་སྦུབ་གཞུག་སོགས་མན་ངག་ལྟར་བྱའོ། །མཆོག་གི་པུར་ཁང་གི་ཟུར་བཞིར་རྒྱལ་མཚན་དང༌། ལོགས་རྣམས་སུ་བ་
དན། རྩེ་མོར་གདུགས་དང་མཐའ་སྐོར་དུ་མཆོད་པའི་ཡོ་བྱད་རྣམས་མཛེས་པར་བྱའོ། །དེ་ནས་རོ་ཆས་སུ་གཞུག་ཅིང་བསྲེག་པ་ལ་གཉིས། ཕལ་
པའི་རོ་མཆོད་རྫས་ཀྱི་ཚུལ་དུ་སྲེག་པ་དང་། མཆོག་གི་གདུང་མཆོད་གནས་ཀྱི་ཚུལ་དུ་སྦྱང་ཚུལ་ལོ། །དང་པོ་ནི། དྲི་བཟང་དང་ལས་ཐམས་ཅད་
པའི་ཆུས་བཀྲུ། རས་སམ་སྣམ་དཀར་གྱིས་ཕྱིས་པའི་སྤྱི་བོར་རྣམ་སྣང༌། དཔྲལ་བར་མི་བསྐྱོད་པ། རྣ་ལྟག་གཡས་སུ་རིན་འབྱུང༌། ལྟག་པར་འོད་
དཔག་མེད། རྣ་ལྟག་གཡོན་དུ་དོན་གྲུབ། །ཡན་དུ་དན་ ན་གྲུབ། སྙིང་གའི་དབུས་སུ་བུདྡྷ་ཁྲོ་བོ། མདུན་དུ་རྡོ་རྗེ་ཁྲོ་བོ། གཡས་སམ་ལྷོར་རཏྣ་ཁྲོ་བོ། རྒྱབ་བམ་ནུབ་
ཏུ་པདྨ་ཁྲོ་བོ། བྱང་ངམ་གཡོན་དུ་ལས་ཀྱི་ཁྲོ་བོ་ཡབ་ཡུམ་རྣམས་ཀྱི་སྔགས་གོས་དར་རམ་རྒྱ་ཤོག་ལ། གསེར་དངུལ་ལམ། མཚལ་ལམ། དྲི་
བཟང་གིས་ལནྡྲའམ་ཝརྟུལའི་གཟུགས་ཀྱིས་བྲི། ཙོག་པུ་རྐང་བཤིབས་ལག་པ་ཐབ་འགེལ་མགོ་ཅུང་ཟད་སྒུར་བ་ལ་རབ་བྱུང་ཡིན་ན་ལས་སྔགས་
བཟླས་པའི་ཆོས་གོས་དང༌། ཁྱིམ་པར་ལས་སྔགས་བཟླས་པའི་གོས་དམར་གཡོགས་ལ་རྒྱན་དང་བཅས་ཐབ་ཁུང་དུ་གཞུག །འདི་རྣམས་མི་སྲེག་
ཀྱང་རི་ཆུ་དུར་ཁྲོད་སོགས་སུ་སྐྱེལ་བར་ཡང་བྱས་ན་ཤིས་སོ། །རོ་ཐབ་ཁུང་དུ་མ་བཅུག་གོང་ལྷོ་སྒོ་བྱས་ན་ལེགས་སོ། །ཆོ་ག་དངོས་ནི་བཤད་མ་ཐག་
263

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
པ་ལྟར་ལས་མེ་སྦར་དུས། གསོན་ཅིག་དགོངས་ཤིག་རིགས་ཀྱི་བུ། །ནས། འགྲོ་བའི་དོན་དུ་གྲུབ་པར་
ཤོག །བར་གྱིས་སྦར། ཡམ་ཤིང་འབུལ་བའི་སྔོན་དེར། མེ་ལྷ་རྡོ་རྗེ་ལས་ཀྱི་གཙོ། །ཚེ་འདས་སྒྲིབ་པ་སྦྱོང་བ་
དང༌། །ལྷ་རྣམས་ཚིམ་པར་བྱ་བའི་ཕྱིར། །འདི་ཉིད་དུ་ནི་ཕྲིན་ལས་མཛོད། །ཅེས་བསྐུལ་བས་
མེ་ལྷའི་ཐུགས་ཀ་ནས་འོད་ཟེར་འཕྲོས། ཚེ་ལས་འདས་པའི་རྣམ་ཤེས་དང་སྡིག་སྒྲིབ་བཀུག་
སྟེ་རྣམ་ཤེས་རང་གི་མདུན་དུ་ཁ་དཀྱིལ་འཁོར་པ་ལ་ཕྱོགས་ཏེ་འཁོད་ཅིང་སྡིག་སྒྲིབ་རྣམས་སྲེག་
རྫས་དང་རོ་ལ་ཐིམ་པར་གྱུར། ཅེས་མོས། སྤེལ་ཚིག་ནི་ཡམ་ཤིང་ལྟ་བུ་ལ་སྔགས་མཇུག་ཏུ། ཚེ་ལས་འདས་པ་ཆེ་
གེ་མོའི་སྡིག་སྒྲིབ་ཉེས་ལྟུང༌། ¯ས་ལམ་དང་སྤངས་རྟོགས་ཀྱི་བར་གཅོད། སྡུག་བསྔལ་གྱི་ཚོགས་
དང་། ཁྱད་པར་གཟི་བརྗིད་སོགས་དཀྱུས་ལྟར་བྱ། འདས་པའི་ལྷ་བསྐྱེད་པའི་སྔོན་དུ། དྲང་སྲོང་ཆེན་པོ་མེ་ལྷ་
ཡིས། །སྔོན་གྱི་དམ་བཅས་མནའ་བོར་བ། །ལྷ་རྣམས་ཞལ་ནི་མེ་ཡིན་ཏེ། །སྦྱིན་སྲེག་དེ་ནི་མེ་
ལ་གནས། །ཞེས་གསོལ་བ་བཏབ་ཅིང་འདས་ལྟ་བསྐྱེད། ཡམ་ཤིང་འབུལ་བའི་སྔོན་དུ། ཨོཾ་སརྦ་པཱ་པཾ་ད་ཧ་ན་བཛྲ་ཞེས་
པ་ནས། ཧེ་ཏུ་ཧཱུྃ་ཕཊ་ཀྱི་བར་བྲབ་སྔགས་ཚར་གསུམ་བརྗོད་ནས། རྫས་རྣམས་རིམ་གྱིས་འབུལ་ཞིང་འདོད་གསོལ་བཤད་མ་ཐག་པ་ལྟར་
264

ঘ
10
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
བྱ། རྫས་ཕུལ་ནས་ཕྲིན་ལས་བཅོལ་བའི་ཚེ། འཁོར་ལོའི་དབང་ཕྱུག་གི་ཐུགས་ཀའི་ས་བོན་ལས་འོད་འཕྲོས་
པས་ཚེ་འདས་ཀྱི་རྣམ་ཤེས་སྔ་མའི་ལུས་ལྟར་གནས་པ་ལ་ཕོག་སྒྲིབ་པ་སྦྱངས། སླར་འོད་ཀྱི་སྣེ་
ལ་དབང་གི་ལྷ་བུམ་པ་དཀར་པོ་བདུད་རྩིས་གང་བ་བསྣམས་པ་སྤྲོས། ཚེ་འདས་ཀྱི་སྤྱི་བོ་ནས་
WRE
བདུད་རྩིའི་རྒྱུན་གྱིས་དབང་བསྐྱུར། དེའི་སྡིག་སྒྲིབ་ཐམས་ཅད་སྦྱངས་ཏེ་དེ་ཉིད་ཧཱུཾ་ལས་རྡོ་རྗེ་
སེམས་དཔའི་རྣམ་པར་བྱས། ཨོཾ་བཛྲ་རཀྵ་ཧཱུཾ། ཞེས་བསྲུང༌། དེ་ནས། ཀྱཻ། ཉོན་ཅིག་ཚེ་འདས་རིགས་
ཀྱི་བུ། །རིགས་དྲུག་གནས་ན་བདེ་བ་མེད། །ཅེས་པ་ནས། དཀྱིལ་འཁོར་གྱི་གཙོ་བོའི་ཐུགས་ཀའི་
འོད་ཀྱིས་རེག་མ་ཐག་ཏུ་བདེ་བ་ཅན་གྱི་ཞིང་མགོན་པོ་འོད་དཔག་ཏུ་མེད་པའི་ཐུགས་ཀར་ཐིམ་
པས་དེའི་ཐུགས་དང་གཉིས་སུ་མེད་པར་གྱུར་གྱི་བར་བྱས་ལ་ལམ་བསྟན། སྐབས་འདིར་སྤྱི་བོ་ཚངས་པའི་བུ་ག་ནས་རྒྱང་
གིས་ཐོན་ནས་ཞེས་པ་དོར་རོ། །དེ་མན་ཆད་སྲེག་ཆོག་དཀྱུས་བཤད་མ་ཐག་པ་ཁོ་ན་ལྟར་བྱས་པས་གྲུབ་ལ། མེ་ཤི་ནས་རྡོ་རྗེ་བསྡུ་བའི་རྒྱས། ཨོཾ་
སཾ་ཧ་ར་ཎ་ཧཱུྃ་ཕཊ། ཅེས་རུས་བུ་བསྡུས་ལ་སྭཙྪའི་ཆོ་ག་བྱ། ཐལ་སོལ་ནི་ཆུ་བོར་དོར་བ་ཁོ་ན་ལེགས་སོ། །ཚུལ་འདི་ནི་འགའ་ཞིག་སློབ་
དཔོན་དུ་རློམ་པས་གཞན་གྱི་རོ་སྲེག་པའི་ཆོ་གའི་རྣམ་དབྱེ་མེད་པར་བཟའ་བའི་ཆེད་དུ་དུད་འགྲོའི་ཤ་སྲེག་པ་ལྟར་བྱ་བ་མཐོང་བས་ཚུལ་དེ་ལྟ་བུ་
265

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ལས་ཆེས་ཆེར་འཕགས་སོ། །གཉིས་པ་མཆོག་གི་གདུང་མཆོད་གནས་ཀྱི་ཚུལ་དུ་བསྲེག་པ་ནི། ཁྲུས་གསོལ་གནས་ཡིག་སོགས་གོང་ལྟར་ལས་
ཕྱག་གཉིས་རྡོར་དྲིལ་དང་བཅས་ཐུགས་ཀར་བསྣོལ། ཞབས་སོགས་སྔར་ལྟར་བྱ། ཟ་འདྲེ་སྦུབ་གཞུག་སོགས་མི་དགོས། དེ་ནས་པུར་ལ་དབུ་
རྒྱན་ན་བཟའ་དང་བཅས་པའི་མདུན་དུ་མཆོད་གཏོར་བཤམས་ལ། བདག་བུམ་དཀྱུས་ལྟར་བྱ་ཞིང་སྒྲུབ་མཆོད་དང་མ་འབྲེལ་ན་མདུན་བསྐྱེད་མི་
དགོས། །པུར་བསངས་སྦྱངས། སྟོང་པའི་ངང་ལས་འཁོར་ལོའི་དབང་ཕྱུག་སོགས་སུ་བསྐྱེད། སྤྱན་འདྲེན་མཆོད་བསྟོད་
བཟླས་པའི་བར་བྱས་ནས། པུར་ལྷར་གསལ་བ་རོལ་མོ་སྤོས་དང་བཅས་སྤྱན་དྲངས་ལ་ཐབ་ཏུ་གཞུག །པུར་ལྷར་གསལ་བའི་ཐུགས་ཀར་གང་
ཟག་དེ་རང་གི་ལྷག་པའི་ལྷ་བསྐྱེད་ལ་མཆོད་བསྟོད་བཟླས་པ་བྱ། བཟོད་པར་གསོལ་ནས་གཤེགས་སུ་གསོལ། དེ་ལྟར་མ་བྱས་པར་བཞུ་ན་ཉེ་བའི་
མཚམས་མེད་དུ་འགྱུར་རོ། །ཚུལ་འདི་ནི་སྔར་ནས་རིམ་གཉིས་ལ་གོམས་པ་ལའང་ལྷག་པར་ཤིས་སོ། །དེ་ནས་མེ་སྦར་བའི་ཚེ་དེ་བཞིན་གཤེགས་པ་
རོ། རྣམས་ཀྱིས་སྦར་བར་བསམ་ལ། ཆོས་འབྲེལ་མེད་པའི་མི་ཞིག་གིས་ཞབས་ཏོག་གི་ཚུལ་དུ་སྦར། གསོན་ཅིག་དགོངས་ཤིག་གི་མལ་
དུ། དཔལ་ལྡན་བླ་མ་དགོངས་སུ་གསོལ། །ཞེས་སྦྱར། སྲེག་རྫས་རྣམས་མཆོད་རྫས་སུ་འབུལ། སྡིག་སྒྲིབ་དང་དབྱེར་མེད་
མི་བྱ། མེ་ལྷ་རྡོ་རྗེ་སོགས་དང་ལམ་བསྟན་སྦྱང་མི་དགོས། རྫས་ཕུལ་ནས་ཕྲིན་བཅོལ་དབང་བསྐུར་ཡང་དོར། སྤེལ་ཚིག་རང་དང་ཆོས་འབྲེལ་
ཡོད་པའི་བླ་མ་ལ། དཔལ་ལྡན་བླ་མ་དམ་པ་སངས་རྒྱས་ཀྱི་ཞིང་ཁམས་གང་ན་བཞུགས་པའི་སྐུ་གསུང་
266

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
ཐུགས་ཀྱི་བར་དུ་གཅོད་པ་རྣམས་དང་། ཁྱད་པར་གཟི་བརྗིད་སོགས། ཆོས་འབྲེལ་མེད་པ་ལ། དགེ་བའི་
བཤེས་གཉེན་དམ་པ་ཞེས་དང་། དགེ་སློང་ཚད་ལྡན་ལ། སྡོམ་བརྩོན་ལྡན་པ་ཞེས་དང༌། གསང་སྔགས་འཆང་བ་རང་དང་
ཆོས་འབྲེལ་ཡོད་པ་ལ། ཁྱབ་བདག་རྡོ་རྗེ་སེམས་དཔའི་ངོ་བོར་བཞུགས་པ་རྡོ་རྗེ་འཛིན་པ་ཞེས་དང་། ཆོས་
འབྲེལ་མེད་ན། རྡོ་རྗེ་འཛིན་པ་ཞེས་དང༌། རྟོགས་པ་མངོན་དུ་གྱུར་པ་ལ། གྲུབ་པའི་དབང་ཕྱུག་དམ་པ་ཞེས་དང་། བླ་མར་
བཏགས་ཙམ་སོགས་སྤྱི་ཁྱབ་ལ། ཡོངས་འཛིན་དམ་པ་ཙམ་སྦྱར།
པུར་སྦྱང་ཟིན་ནས་དྲི་བཟང་གི་ཆུས་མེ་
གཞིལ། སྟེང་གི་བུག་པ་རྡོ་རྗེ་རྒྱ་གྲམ་དང་ལོགས་ཀྱི་བུག་པ་གཉིས་རྡོ་རྗེ་རྐྱང་པ་རེ་རེ་སྒོ་བཞིར་
རྒྱལ་ཆེན་བཞིའི་གཟུགས་དང་བཅས་པས་བསྡམས་ལ་ཞག་བདུན་སོགས་མཆོད་པ་དང་ཁྲུས་
གསོལ་བྱ།
དེ་ནས་པུར་ཁང་ཕྱེ་ནས་གདུང་རུས་རྣམས་རྟེན་བཞེངས་སུ་གསོལ་ཞིང་ཐལ་སོལ་
ས་རྡོ་རྣམས་ལམ་གྱི་བཞི་མདོ་སོགས་སུ་མཆོད་རྟེན་བྱའོ།
།ཚུལ་འདི་ནི་གང་ཟག་མཆོག་ཡིན་
ངེས་ལ་བྱ་ཡི། ཕལ་པ་ལོངས་སྤྱོད་འཁོར་འབངས་དང་སྙན་གྲགས་ཙམ་ལ་བརྟེན་ནས་དམ་པ་
མཆོག་ཏུ་རློམ་པ་ལ་ནི་འདི་ལས་སྦྱོང་ཚུལ་སྔ་མ་གཉིས་རྣམ་སྨིན་ལ་ཕན་པར་སེམས་སོ། །དེང་
267

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
སང་གང་ཟག་ཕལ་པ་ལ་བླུན་དད་ཀྱིས་མཆོག་གི་བྱ་བ་བྱེད་པ་ནི་སྒྲིབ་པའི་གཉེན་པོ་ཡང་སྒྲིབ་
པ་ཉིད་དུ་འགྱུར་རོ། །སྔགས་གཞུང་ཆུ་གཏེར་འཇིངས་དབང་དཔག་དཀའ་བ། །བློ་གྲོས་རི་
དབང་གར་གྱིས་བསྲུབས་པ་ལས། །སྒྲིབ་སྦྱོང་རྟ་བདུན་ཁྲི་ལ་འཇོ་སྒེག་མཁན། །ལེགས་བཤད་
སྔོན་མེད་ནོར་བུ་འདི་མིན་ནམ། །དམ་ཆོས་དགོངས་པ་ཡང་ཟབ་ལས། རྒྱལ་བ་ཞི་ཁྲོ་རིགས་
བསྡུས་ཀྱི་ཞི་བའི་སྤྱིན་སྲེག་གི་ཆོ་ག་ལྷན་ཐབས་དང་བཅས་པ་འདིའང་རང་གཞན་ཀུན་ལ་ཕན་
པའི་བློས། གསང་བ་སྔགས་ཀྱི་རྡོ་རྗེ་འཛིན་པ་པདྨ་བཛྲ་རྩལ་ཞེས་སམ། འབྲི་གུང་པ་ཆོས་
ཀྱི་གྲགས་པས་གཞུ་སྤྲོ་ལུང་དུ་སྦྱར་བ་སྟེ་འདི་དག་གི་མཐའ་དཔྱོད་རྒྱས་པ་ནི་ཁོ་བོས་བྱས་པའི་
གཙུག་ཏོར་དགུའི་སྦྱིན་སྲེག་འོད་ཀྱི་སྙེ་མའི་ནང་དུ་ཡང་རྟོགས་པར་བྱོས་ཤིག། །།སརྦ་མངྒ་ལཾ།།
268